Νικόλαος Οικονομίδης (μαθηματικός)

Ο Νικόλαος Οικονομίδης ήταν Έλληνας μαθηματικός, καθηγητής και συγγραφέας. Ήταν καθηγητής Μαθηματικής Ανάλυσης στο Τμήμα Μαθηματικών του Α.Π.Θ από τον Νοέμβριο του 1967 μέχρι τον Ιανουάριο του 1984.

Βιογραφία 
Γεννήθηκε το 1930 στην Έδεσσα. Από το 1948 έως το 1953 σπούδασε στο Τμήμα Μαθηματικών του Α.Π.Θ. Το 1959, πήρε το διδακτορικό του δίπλωμα με την εργασία του με θέμα Συστήματα και μορφαί συνόλων Μετρικού Χώρου.

Δύο χρόνια αργότερα διορίσθηκε επιμελητής στο Μαθηματικό Σπουδαστήριο του Α.Π.Θ.. Τον Σεπτέμβριο του 1963 διορίστηκε έκτακτος καθηγητής στην Δ ΄ τακτική έδρα της Μαθηματικής Επιστήμης.

Βιβλιογραφία 
Ο Οικονομίδης έγραψε τα παρακάτω βιβλία για να εξυπηρετήσει τις διδακτικές υποχρεώσεις του.

 Διαφορικαί Εξισώσεις, τεύχος Α (1967), τεύχος Β (1968)
 Γενικά Μαθηματικά (1969)
 Στοιχεία Γενικής Τοπολογίας (1971)
 Μιγαδικαί Συναρτήσεις μιας Μιγαδικής Μεταβλητής (1978)

Έλληνες μαθηματικοί
Έλληνες συγγραφείς